సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Sensex Today: హమ్మయ్య లాభాలు.. అనుకునేలోపే నష్టాలు
ఇండియన్ రూపాయి ప్రారంభంలోనే స్వల్పంగా నష్టపోయింది. అమెరికా డాలర్‌తో పోలిస్తే 71.23 వద్ద ట్రేడింగ్ ప్రారంభించింది. రూపాయి గురువారం ముగింపు 71.16గా ఉంది.
Samayam Telugu | Updated:
Feb 15, 2019, 10:35AM IST
హైలైట్స్
నష్టాల్లో ట్రేడవుతున్న ఇండెక్స్‌లు
35,746 వద్ద సెన్సెక్స్ ట్రేడింగ్
10,700 దిగువకు నిఫ్టీ
ఫార్మా షేర్లపై అమ్మకాల ఒత్తిడి
డాక్టర్ రెడ్డీస్ ల్యాబొరేటరీస్ 10 శాతం డౌన్
ఇండియన్ స్టాక్ మార్కెట్ శుక్రవారం నష్టాల్లో ట్రేడవుతోంది. బెంచ్‌మార్క్ ఇండెక్స్‌లు లాభాల్లోనే ప్రారంభమయ్యాయి. సెన్సెక్స్ తన మునపటి ముగింపు 35,876 పాయింట్లతో పోలిస్తే 110 పాయింట్ల లాభంతో 35,986 వద్ద ప్రారంభమైంది. నిఫ్టీ తన మునపటి ముగింపు 10,746 పాయింట్లతో పోలిస్తే 34 పాయింట్ల లాభంతో 10,780 వద్ద ట్రేడింగ్‌ను ప్రారంభించింది.
అయితే సమయం గడిచేకొద్ది ఇండెక్స్‌లు నష్టాల్లోకి జారుకున్నాయి. ఉదయం 10:18 సమయంలో సెన్సెక్స్ 129 పాయింట్ల నష్టంతో 35,746 వద్ద, నిఫ్టీ 53 పాయింట్ల నష్టంతో 10,693 వద్ద ట్రేడవుతున్నాయి. ఫార్మా, ఆటో రంగ షేర్లపై అమ్మకాలు ఒత్తిడి కొనసాగుతోంది. మన సూచీలు గత కొన్ని రోజులుగా పడిపోతురావడంతో మార్కెట్ సెంటిమెంట్ బాగలేదు. మరోవైపు ప్రపంచ మార్కెట్లు బలహీనంగా ఉండటం ప్రతికూల ప్రభావం చూపింది.